დემი-ლი ნელ-პიტერსი

დემი-ლი ტებოუ (ქალიშვილობის გვარი:ნელ-პიტერსი; ; დ. 28 ივნისი, 1995) — სამხრეთ აფრიკელი მოდელი. ნელ-პიტერსი 2017 წელს მის სამხრეთ აფრიკის, შემდგომში კი მის სამყაროს ტიტულს დაეუფლა. ის მეორე სამხრეთ აფრიკელია, რომელიც მის სამყარო გახდა მარგარეტ გარდინერის შემდეგ (მის სამყარო 1978).

ადრეული წლები და განათლება
დემი-ლი ნელ-პიტერსი დაიბადა სეჯფილდიში, დასავლეთ კაპლანდში, სამხრეთ აფრიკის რესპუბლიკაში, ბენი პიტერსისა და ანა-მარია სტინკამპის ოჯახში. მოგვიანებით ნელ-პიტერსის დედა, ანა-მარია ბენი პიტერსს გაშორდა და იოჰან სტინკამზე დაქორწინდა. მის უმცროს ნახევარ დას, ფრანიეს ცელებრალური აგნეზია აქვს. ნელ-პიტერსის განცხადებით სწორედ ის გახდა მის ცხოვრებაში ყველაზე მნიშვნელოვანი მიზეზი მოტივაციისთვის. ფრანიე 4 მაისს, 2019 წელს გარდაიცვალა, რომლის შესახებაც ნელ-პიტერსმა -ზე განაცხადა. მოდელს ბიზნესის მენეჯმენტში ბაკალავრის დიპლომი აქვს, რომელიც ჩრდილო-დასავლეთის უნივერსიტეტის დასრულების შედეგად მოიპოვა. სწავლასთან ერთად ეწეოდა სამოდელო კარიერასაც კომპანიებისთვის, როგორებიცაა და .

ნელ-პიტერსმა ჩრდილო-დასავლეთის უნივერსიტეტი 2017 წლის მარტში დაასრულა, მის სამხრეთ აფრიკა 2017-ში გამარჯვებამდე რამდენიმე დღით ადრე. ის თავისუფლად საუბრობს აფრიკაანსსა და ინგლისურ ენებზე.

კარიერა
მის სამხრეთ აფრიკა 2017
დემი-ლი ნელ-პიტერსის სამოდელო კარიერა მას შემდეგ იწყება, რაც მან დასავლეთი კაპლანდი მის სამხრეთ აფრიკის სილამაზის კონკურსზე წარადგინა 26 მარტს, 2017 წელს. მან საერთო კონკურსშიც გაიმარჯვა და მის სამხრეთ აფრიკის ტიტულს დაეუფლა. როგორც მის სამხრეთ აფრიკამ, ნელ-პიტერსმა მოიპოვა უფლება საკუთარი ქვეყანა წარედგინა მის სამყაროსა და მის მსოფლიოს სილამაზის კონკურსებზე. მას შემდეგ რაც კონკურსების ჩატარების თარიღი ერთმანეთს დაემთხვა ნელ-პიტერსი იძულებული გახდა მხოლოდ მის სამყაროზე წარდგენილიყო. კონკურსი ლას-ვეგასში, ნევადაში, ამერიკის შეერთებულ შტატებში ჩატარდა.

მის სამყარო 2017
მის სამყარო 2017-ის დასკვნით ეტაპზე სტივ ჰარვიმ ნელ-პიტერს ჰკითხა: „საკუთარ თავში რით ხართ ამაყი და როგორ გამოიყენებთ ამ თვისებას მის სამყაროდ ყოფნის დროს?“, რაზედ ნელ-პიტერსმა უპასუხა:
მოგვიანებით მას ჰკითხეს თუ რა არის ყველაზე მნიშვნელოვანი საკითხი სამსახურებში, რომლებიც ქალებს შეეხება. მან განაცხადა:

ნელ-პიტერსი მის სამყარო 2017-ის კონკურსზე წარსდგა და პირველი ადგილი დაიკავა. ის გვირგვინით წინა წლის გამარჯვებულმა, ირის მიტენარმა შეამკო. ფინალურ ეტაპზე ნელ-პიტერსმა კოლუმბიის წარმომადგენელ ლაურა გონზალესსა და იამაიკის წარმომადგენელ დავინა ბენეტს აჯობა. ნელ-პიტერსი მეორე სამხრეთ აფრიკელი გახდა, 1978 წლის გამარჯვებულის, მარგარეტ გარდინერის შემდეგ, რომელმაც მის სამყაროს ტიტული მოიპოვა.

მის სამყაროზე ყოფნისას ნელ-პიტერსმა განაცხადა, რომ სურს საკუთარი თავდაცვის სემინარებით იმდენ ქალს დაეხმაროს, რამდენსაც შეძლებს. მან ეს კურსები მას შემდეგ გაიარა, რაც მის სამხრეთ აფრიკის ტიტულის მოპოვებიდან ერთი თვის შემდეგ იოჰანესბურგის გარეუბნიდან მანქანა მოპარეს. მან გამტაცებლებს გასაღები თვითონვე გადასცა, თუმცა კრიმინალებმა ნელ-პიტერსი მანქანაში ძალით მაინც ჩასვეს. გამტაცებლებიდან ერთ-ერთს მოდელმა ყელში მუშტი ჩაარტყა და დახმარების სათხოვნელად გაიქცა.

მის სამყაროს ტიტულის მოპოვების შემდეგ დემი-ლი ნელ-პიტერსი ესტუმრა: ფილიპინებს ორჯერ, ინდონეზიას ორჯერ, ტაილანდს ორჯერ, საფრანგეთსა და მექსიკას ორ-ორჯერ და ეკვადორს, ინდოეთს, ლიბანს, ეგვიპტესა და მალაიზიას თითოჯერ. მან ასევე მოინახულა ამერიკის შეერთებული შტატების ზოგიერთი ქალაქი და მშობლიური სამხრეთ აფრიკის რესპუბლიკა. ქვეყნებში, სადაც მან იმოგზაურა სილამაზის კონკურსების ჟიურის როლი მოირგო.

მან მოგზაურობა ბანგკოკში, ტაილანდში დაასრულა 2018 წლის 17 დეკემბერს, სადაც მის სამყარო 2018-ის ჩემპიონატი ჩატარდა. ნელ-პიტერსმა ფილიპინების წარმომადგენელ კატრიონა გრეის გამარჯვების ნიშნად გვირგვინი დაადგა.

პირადი ცხოვრება
მის სამყარო 2017-ის ტიტულის მოპოვების შემდეგ ნელ-პიტერსმა ურთიერთობა დაიწყო ტიმ ტებოუსთან, ამერიკული ფეხბურთის ყოფილ პროფესიონალ მოთამაშესთან. ტებოუ ასევე თამაშობდა ბეისბოლს პროფესიონალურ დონეზე. პირველი ამერიკული მადლიერების დღე მოდელმა ოჯახთან ერთად სახლში აღნიშნა. 2019 წლის 9 იანვარს ტებოუ და ნელ-პიტერსი დაინიშნენ ტებოუს ოჯახის ფერმაში, ჯექსონვილში, ფლორიდაში. ისინი დაქორწინდნენ 2020 წლის 20 იანვარს ფრანშუკში, სამხრეთ აფრიკაში, კეიპტაუნიდან ერთი საათის სავალზე. ტებოუს მსგავსად, ნელ-პიტერსიც ქრისტიანია.